laion/Wikipedia-Exotic huggingface dataset:
Hyundai Shell Mobis WRT

Hyundai Shell Mobis WRT on autoralli maailmameistrivõistlustel osalev võistkond. Võistkond asutati 2012. aasta detsembris ning selle peakorter on Alzenaus Saksamaal. Esimese etapivõidu tõi Hyundaile Thierry Neuville, kes võitis 2014. aastal Saksamaa ralli. Hyundaiga liitus 2020. aastal Ott Tänak. Võistlusauto alates 2022. aastast on 1,6 l turboga hübriidmootoriga Hyundai i20 N Rally1, millel on 283 kW (385 hj) ja lisaks 100 kW (136 hj) tänu hübriidile. Autol on 5 käiku ja edasi veavad kõik neli ratast. Kiirendab nullist sajani vähem kui 4 sekundiga ning on ehitatud 2022 FIA WRC tehnilistele reeglitele vastavalt. Thierry Neuville – Nicolas Gilsoul Dani Sordo – Marc Martí Hayden Paddon – John Kennard Juho Hänninen – Kaj Lindström Thierry Neuville – Nicolas Gilsoul Dani Sordo – Marc Martí Hayden Paddon – John Kennard Kevin Abbring – Sebastian Marshall Thierry Neuville – Nicolas Gilsoul Hayden Paddon – John Kennard Dani Sordo – Marc Martí Thierry Neuville – Nicolas Gilsoul Dani Sordo – Marc Martí Hayden Paddon – John Kennard / Sebastian Marshall Andreas Mikkelsen – Anders Jæger Thierry Neuville – Nicolas Gilsoul Andreas Mikkelsen – Anders Jæger Dani Sordo – Carlos del Barrio Hayden Paddon – Sebastian Marshall Thierry Neuville – Nicolas Gilsoul Andreas Mikkelsen – Anders Jæger Dani Sordo – Carlos del Barrio Sébastien Loeb – Daniel Elena Craig Breen – Paul Nagle Ott Tänak – Martin Järveoja Thierry Neuville – Nicolas Gilsoul Dani Sordo – Carlos del Barrio Sébastien Loeb – Daniel Elena Craig Breen – Paul Nagle Ott Tänak – Martin Järveoja Thierry Neuville – Martijn Wydaeghe Dani Sordo – Borja Rozada Sébastien Loeb – Daniel Elena Craig Breen – Paul Nagle Ott Tänak – Martin Järveoja Thierry Neuville – Martijn Wydaeghe Dani Sordo – Borja Rozada Oliver Solberg – Elliott Edmondson Thierry Neuville – Martijn Wydaeghe Esapekka Lappi – Janne Ferm Dani Sordo – Cándido Carrera Craig Breen – James Fulton
Kunsthaus Graz

Grazi kunstimuuseum (saksa keeles Kunsthaus Graz või Grazer Kunsthaus) on Austria suuruselt teise linna kunstimuuseum. Ehitis valmis 2003. aastal osana Euroopa kultuuripealinna tähtsündmustest. Muuseum pühendub kaasaegsele kunstile, mis pärineb alates 1960. aastatest.  Kunsthaus Graz – pildid, videod ja helifailid Wikimedia Commonsis
Tyr

Tyr (vanapõhja keeles Týr) on üksikvõitluse ja kangelaslikkuse jumal muinaspõhja mütoloogias, keda kirjeldatakse ühekäelise mehena. Hilisemates Islandi "Eddades" kirjeldatakse teda kas Odini ("Noorem Edda") või Hymiri pojana, kuigi nime allikad ja võimalik samasus Tuistoga (Tacituse Germaaniast) annavad võimaluse oletada, et ta oli kõigi jumalate isa ja panteoni valitseja. Tyri on kirjeldatud ühekäelisena, kuna müüdi järgi jäi ta üks käsi hunt Fenriri lõugade vahele. T-ruun on nimetatud Tyri järgi. Rekonstrueeritud germaani algkeeles on selle nimetus Tîwaz. Ruuni nimetatakse ka nimega Teiwaz või teiste kirjutusviisidega. Seda on seostatud eestikeelse sõnaga "taevas".
Hyundai i20 Coupe WRC

Hyundai i20 Coupe WRC on WRC sarja auto, mille on ehitanud Hyundai. Oma debüüdi tegi see auto 2017. aasta Monte Carlo rallil. Coupe WRC eelkäija oli Hyundai i20 WRC mida kasutati vahemikus 2014 kuni 2015. Kolm Hyundai i20 Coupe WRC autot alustasid sõitmist 2017. aasta Monte Carlo rallil. Roolis olid Thierry Neuville, Hayden Paddon ja Dani Sordo. Hiljem sellel hooajal tehti leping ka Andreas Mikkelseniga. Sellel aastal tõi Neuville 4 võitu ja 8 poodiumi jäädes 24 punktiga alla Ogierile. Kõik neli sõitjat jätkasid ka 2018. aastal Hyundais. Aastatel 2020-2021 sõitis Hyundai i20 Coupe WRCga ka Ott Tänak võites sellega 2 rallit. 2020 Rally Estonia ja 2021 Arctic Rally Finland. 2021. aasta WRC hooaeg jäi auto jaoks viimaseks.
Puraanad

Puraanad (sanskriti keeles purāṇa 'iidne') on hinduismi pühad raamatud smriti alajaotuses. Nimetuse "puraanad" tähendus viitab sellele, et need sisaldavad muistseid tarkusi. Puraanad on loodud värssides ja kirja pandud 1. aastatuhande teisel poolel, kuid paljud tekstid on märksa varajasema algupäraga. Puraanad on põhiliselt jutustava sisuga, nende aluseks on madalamatele seisustele mõeldud veedade kokkuvõtted ja seetõttu esitavad nad hinduismi põhimõtteid väga lihtsal viisil. Hinduism kui üldrahvalik usund põhinebki peamiselt puraanadel. Puraanades on rikkalikult ajaloolist materjali, mille tõttu need kuuluvad Vana-India ajaloo olulisemate allikate hulka. Puraanad sisaldavad kosmogooniaid ja kosmoloogiaid, teoloogiaid ja filosoofiaid ning jumalate, jumalannade, kuningate, kangelaste, õpetajate ja pooljumalate genealoogiaid, rahvalikke jutustusi, palverändude lugusid, kirjutisi templitest, ravimisest, astronoomiast, grammatikast, mineraloogiast ning lisaks veel nalja- ja armastuslugusid. Puraanade sisu on seotud ka Mahābhārata süžeedega ja dharmašaastratega. Puraanades ülistatakse tavaliselt Višnut või Šivat ja rõhutatakse pühendumise (sanskriti keeles bhakti) tähtsust. Puraanade all mõistetakse tavaliselt 18 suurt puraanat (Maha Puranas), millest tuntuim on Bhāgavata-purāṇa, ja 18 väikest puraanat (Upa Puranas), mis kokku moodustavad umbes 400 000 värsirida. Ida mõtteloo leksikon: puraanad Cornelia Dimmitt (2015), Classical Hindu Mythology: A Reader in the Sanskrit Puranas, Temple University Press, ISBN 9788120839724 Greg Bailey (2001), Encyclopedia of Asian Philosophy (Editor: Oliver Leaman), Routledge, ISBN 9780415172813
Aino Leies

Aino Leies (sünninimi Aino Kaup, aastatel 1938–1960 Aino Raid, hiljem ka Aino Raid-Leies; 20. august 1920 Vana-Põltsamaa – 18. jaanuar 2018 Tallinn) oli eesti näitleja. Ta töötas näitlejana Uues Teatris (1948–1949), hiljem Eesti NSV Riiklikus Nukuteatris. Tema abikaasa oli Uno Leies. Rahvusarhiivi fotoinfosüsteem. Uue Teatri näitleja Aino Raid-Leies (1948) Nukuteatri ajalugu. Aino Raid-Leies nukkudega (1961) Haud Tallinna Metsakalmistul
Kropõvnõtskõi

Kropõvnõtskõi (ukraina keeles Кропивницький) on oblastilise alluvusega linn Ukrainas, Kirovohradi oblasti ja Kropõvnõtskõi rajooni keskus. Kuni 1924. aastani oli linna nimi püha Eliisabeti järgi Jelõssavetgrad (Jelizavetgrad), aastatel 1924–1934 Grigori Zinovjevi auks Zinovjevsk, 1934–1939 Kirovo, 1939–2016 Kirovograd (mõlemad Sergei Kirovi auks). Kirovost Kirovogradiks nimetati linn ümber seoses asjaoluga, et linnast sai oblastikeskus ja juba eksisteeris Kirovi oblast ning vene keeles olnuks oblastitel üks ja sama nimi. Seoses kommunismipärandist loobumise otsustega otsustati linna nimi ära muuta. Algselt oli eelistatud variandiks ajalooline nimi Jelõssavetgrad ning seitsme variandi (Ingulsk, Zlatopil, Jeksamplei, Jelõssavetgrad, Kropõvnõtskõi, Kozatskõi ja Blagomir) vahel hääletades linnaelanike seas 2015. aasta oktoobris korraldatud küsitluse järgi oli see ka populaarseim. 23. detsembril 2015 soovitas ülemraada komisjon kaaluda linna nimeks Ingulsk, seda linna läbiva Inguli jõe järgi. 2016. aasta märtsiks aga oli vaekauss kaldunud selle poole, et teha ülemraadale ettepanek anda linnale nimi Kropõvnõtskõi Ukraina teatri ühe rajaja Marko Kropõvnõtskõi järgi. Nimi muudeti 14. juulil 2016. Ukraina 2001. aasta rahvaloenduse andmetel oli linna elanike arv 254 103, neist ukrainlasi 85,8% ja venelasi 12%. Püha Eliisabeti kindlus Kropõvnõtskõi koduleht Kropõvnõtskõi – päevauudised Kropõvnõtskõi – veebikataloogid, otsing Kropõvnõtskõi – viimased uudised
Memi-bei mošee

Memi-bei mošee (albaania keeles Xhamia e Memi Beut või Xhamia e Pazarit) on Gjirokastëri ainuke siiani säilinud mošee, mis valmis 1757. aastal.  Memi-bei mošee – pildid, videod ja helifailid Wikimedia Commonsis
Gjirokastëri kindlus

Gjirokastëri kindlus (albaania keeles Kalaja e Gjirokastrës või Kalaja e Argjirosë) on Albaania linna Gjirokastëri ajalooline kindlus.  Gjirokastëri kindlus – pildid, videod ja helifailid Wikimedia Commonsis
Albaania kreeklased

Albaania kreeklased on põlised kreeklased, kes elavad või on pärit kaasaegsest Albaaniast. Nende kogukondasid võib leida eelkõige Lõuna-Albaaniast.
Shanghai Girls

"Shanghai Girls" on Lisa See 2009. aastal avaldatud romaan, mis jutustab kahest õest. Teos sai auhinna Asian/Pacific American Awards for Literature.
The Edge

Dave Howell Evans; lavanimed The Edge ja Edge, (sündinud 8. augustil 1961) on Iirimaa rokkansambli U2 kitarrist.
Tirana suurmošee

Tirana suurmošee (albaania keeles Xhamia e Madhe e Tiranës või Xhamia e Namazgjasë) on Balkani maade suurim mošee, mis asub Albaania pealinnas Tiranas. Sakraalhoone ehitamist toetas Türgi ning 2015. aastal viibis selle pühitsemisel president Recep Tayyip Erdoğan.
Skanderbegi väljak

Skanderbegi väljak (albaania keeles Sheshi Skënderbej) on Albaania pealinna Tirana keskväljak, mille keskel asub rahvuskangelase Gjergj Kastrioti mälestussammas. Väljak rekonstrueeriti põhjalikult aastatel 2016–2017.  Skanderbegi väljak – pildid, videod ja helifailid Wikimedia Commonsis
Hadji Et'hem-bei mošee

Hadji Et'hem-bei mošee (albaania keeles Xhamia e Et'hem Beut) on Albaania pealinna Tirana üks vanimaid mošeesid. Sakraalhoone asub Skanderbegi väljaku kõrval.  Hadji Et'hem-bei mošee – pildid, videod ja helifailid Wikimedia Commonsis
Ruudu Rahumaru

Ruudu Rahumaru (pseudonüüm, kodanikunimi Sandra Lepik; sündinud 22. juulil 1991) on eesti foto- ja maalikunstnik. Ta lõpetas 2015. aastal Tartu Kõrgema Kunstikooli fotograafia erialal. Juba õpingute ajal osales ta mitmel grupinäitusel ja korraldas isikunäitusi alates Lõuna-Eesti metsadest kuni Tallinna vanalinnani. Loomingu põhiliseks eesmärgiks on inimese ja ürglooduse hingemaastike ühendamine. Oma loomingus käsitleb ta reaalsuse mitmekihilist olemust ja inimeste maagilisi hingemaastikke. Tema töövahendid on fotokunst, tunnetus ja mäng. Viimase aja tähtsamad kunstiprojektid on tal olnud fotomaalide isikunäitused "Maa embus ja tule laul" (2018), "Tüvemustrid" (2018) ja fotoinstallatsioon "Tsõõr" (2018). Ettevalmistamisel on fotomaalinäitus "Templihoidjad". 2019. aastal oli ta hiljuti välisministeeriumi kultuuripreemia pälvinud Edward von Lõnguse Euroopa turnee "(R)estart Reality" dokumenteerija. 2017 Tartu Kultuurikandja aunimetus (noor kultuurikandja) Kunstniku koduleht Kunstnik Instagramis TARTU KUNSTIMAJAS AVATAKSE RUUDU RAHUMARU NÄITUS, Müürileht, 14. veebruar 2018 Ruudu Rahumaru fotomaalide näitus "Tüvemustrid", TÜ Füüsika Instituudi uudised, 5. aprill 2018 Raimu Hanson. Tavatult värvikireva kunsti juured peituvad Kolumbias, Tartu Postimees, 19. veebruar 2018
Prometheus (puu)

Prometheus on teadaolevalt vanim mitte-genet organism, Ameerikas Nevada idaosas Wheeler Peaki mäe metsapiiril elanud igimänd (Pinus longaeva), mis lõigati maha 1964. aastal ja mille vanuseks hinnati vähemalt 4862 aastat. Currey, DR (1965). "An Ancient Bristlecone Pine Stand in Eastern Nevada". Ecology. 46 (4): 564–6. DOI:10.2307/1934900. JSTOR 1934900. Hitch, Charles J. 1982. Dendrochronology and Serendipity. American Scientist 70(3): 300-05 Lambert, Darwin. 1991. Great Basin Drama: The Story of a National Park. Roberts-Rinehart Publishers  Prometheus (puu) – pildid, videod ja helifailid Wikimedia Commonsis
Epistel

Epistel on manitsev või etteheitev pikem kõnelus, noomituskõne; õpetuskõne, õpetussõnad. Religioosses kontekstis tähendab epistel apostli kirja; jumalateenistusel ettelugemiseks välja valitud pala apostlite kirjadest. Uue Testamendi kirjadele viidatakse enamasti kui epistlitele. Paulusele traditsiooniliselt omistatud kirju nimetatakse pauliinlikeks epistliteks ja teisi kirju katoliiklikeks (üldised). Epistel tuleb kreekakeelsest sõnast epistolê, mis tähendab kirja. Kirja eesmärgiks on vahendada oma mõtteid adressaadiga, kellega ei saada ruumilise eraldatuse tõttu silmast silma rääkida. Kiri on mõeldud lugemiseks ainult ühele isikule, adressaadile. Epistel on kirjandusliik, millega püütakse eristada kirjatööd tõelisest kirjast. Epistli puhul on kirja kuju üksnes raamiks selle sisule. Kirjatöö pole suunatud kindlale adressaadile, vaid mõeldud traktaadiks laiemale lugejaskonnale. Uues Testamendis on kokku 21 kirja, mida teoloogid jagavad kahte rühma: epistlid ja nn päriskirjad. Apostel Paulus adresseerib oma kirjades konkreetseid kogudusi ja nendega seotud olukordi. Seetõttu on tegemist tõeliste kirjadega ehk nn päriskirjadega. Kui Pauluse kirjad ette võtta, siis on näha, et kirja vorm on väga laiaks venitatud sisurohke jutu tõttu. Samas kirjade eesmärgiks on vastavaid kogudusi õpetada ja juhendada, Paulusele omistatud kirjad on kindlasti tõelised kirjad, mitte epistlid. Teine lugu on deuteropauliinlike kirjadega, mis meenutavad oma olemuselt rohkem epistlit kui tõelist kirja. Epistlid on kirjutatud hellenistliku traditsiooni kohaselt, eriti Pauluse kirjad. Epistlites tõid autorid oma nime juba alguses välja, millele järgnes kohe adresseeritu (kas siis isik või kogudus). Dikteeritu kirjapanijat võidi mainida ka epistli lõpus. Lisaks sellele võis tulla välja ka kirja kulleri nimi. Pauluse kirjadele järgnes tihti tervitus nii selle hellenistlikus kui ka judaistlikus vormis, peegeldades Pauluse kaksikidentiteeti: hellenistliku kultuuriga endine juut. Kirja sisu algab lühikese sissejuhatava lausega kirja peateema kohta. "Epistel". Vaadatud 19.10.2019. Ain Riistan (veebruar 2009). "Silmahimu. Piibli väljendid eesti keeles". Teekäija. Vaadatud 14.11.2019. Eduard Lohse (1994). Uue Testamendi tekkelugu. Tartu: Eesti Üliõpilaste Seltsi Kirjastus. Lk 34. Dwight M. Pratt. "Epistle". biblestudytools.com. Vaadatud 19.10.2019.
Old Tjikko

Old Tjikko on Rootsis Dalarnas Fulufjälleti mäel kasvav kuusepuu (Picea abies), „maailma vanim puu“. Umeå Ülikooli teadlased leidsid radiosüsinikumeetodiga pinnases puu jääke analüüsides nende vanuseks olevat 375, 5660, 9000 ja 9550 aastat. Näidiste DNA analüüs näitas kõiki olevat pärit samalt indiviidilt. Puu on saanud nime selle avastaja, professor Leif Kullmansi koera Tjikko järgi. Fotod "World's oldest living tree discovered in Sweden" [Rootsis avastati maailma vanim elus puu] (inglise). Umeå universitet. 16.4.2008. Vaadatud 31.1.2020. "World's oldest tree points to global warming impact". scitech.blogs.cnn.com (inglise). 6.5.2008. Originaali arhiivikoopia seisuga 20.09.2020. Vaadatud 31.1.2020.  Old Tjikko – pildid, videod ja helifailid Wikimedia Commonsis
Phorusrhacidae

Phorusrhacidae on väljasurnud klaad suuri karnivoorseid lennuvõimetuid linde, kes pesitsesid kainosoikumi ajal Kesk- ja põhiliselt Lõuna-Ameerikas. Titanis walleri fossiile on leitud ka Texasest ja Floridast.
Lennuvõimetud linnud

Lennuvõimetud linnud on linnud, kes evolutsiooni käigus on kaotanud võime lennata. Tänapäeval on säilinud üle 60 liigi, kes ei ole lennuvõimelised, nende seas: silerinnalised linnud ja pingviinid.
Metuusala (puu)

Metuusala on Ameerikas California idaosas Inyo maakonnas White Mountainsis elav igimänd (Pinus longaeva), mille idanemisajaks peetakse aastat 2833 eKr (4857 aastat tagasi). D.K. Bailey 1970 (15. märts 2007). "Pinus longaeva". Gymnosperm Database. Originaali arhiivikoopia seisuga 17. mai 2019. Vaadatud 31.01.2020.
Níkos Déndias

Nikólaos Déndias (kreeka keeles Νικόλαος Δένδιας; sündinud 7. oktoobril 1959 Korfu saarel) on Kreeka jurist ja poliitik, ta kuulub erakonda Uus Demokraatia, alates 14. juunist 2023 Kreeka kaitseminister. Ta oli alates 9. juulist 2019 26. maini 2023 Kreeka välisminister. Ta sündis aastal 1959 Korfu saarel, kuid tema vanemad on pärit Paxoí saarelt. Ta on lõpetanud Ateena ülikooli juristina. University College Londonist sai ta magistrikraadi merendus- ja kindlustusõiguse alal ja kriminoloogia alal London School of Economics and Political Science'ist. Ta oli 8. jaanuarist 2009 kuni 7. oktoobrini 2009 Kreeka justiitsminister. 21. juunist 2012 kuni 10. juunini 2014 oli ta Kreeka avaliku korra ja kodanike kaitseminister. 10. juunist 2014 kuni 3. novembrini 2014 oli ta Kreeka arengu- ja konkurentsivõimeminister. 3. novembrist 2014 kuni 27. jaanuarini 2015 oli ta Kreeka kaitseminister. 9. juulist 2019 on ta Kreeka välisminister. Níkos Déndiase koduleht (kreeka keeles)
Victoria rist

Victoria rist (inglise keeles Victoria Cross; VC) on Suurbritannia kõrgeim ja prestiižseim riiklik autasu, mida antakse "vaenlase läheduses" üles näidatud vapruse eest Suurbritannia relvajõudude liikmetele. Selle asutas 29. jaanuaril 1856 kuninganna Victoria, et autasustada Briti sõdurite kangelastegusid Krimmi sõjas. Victoria risti on antud 1358 korral vastavalt 1355 inimesele. Teise maailmasõja lõpust alates on antud ainult 15 Victoria risti, millest 11 anti Briti sõjaväe liikmetele ja 4 Austraalia sõjaväe liikmetele. 2011. aastal müüdi oksjonil Teise maailmasõja ajal saadud Victoria rist hinnaga 377 000 eurot. Eva-Lotta Kivi. "10 pealtnäha tavalist Teise maailmasõja aegset eset, mis on läinud hiljem ulmelise hinnaga müüki".  Victoria rist – pildid, videod ja helifailid Wikimedia Commonsis Victoria Rist vapruse eest. ERR, 18. märts 2005
Barkinzade Süleyman Paşa

Barkinzade Süleyman Paşa oli Osmanite riigi kindral, kes lasi tänapäeva Tiranasse ehitada mošee, termid ja pagarikoja.
Kollageen

Kollageen on naha, rasvkoe või muu sidekoe liimjas põhiaine, vees lahustumatu valk. 2011. aasta seisuga on avastatud 30 kollageeni tüüpi. Inimkehas kõige levinum neist on I tüüpi kollageen (üle 90%). Viis levinumat tüüpi: tüüp I: nahk, kõõlused, veresoonkond, elundid, luud tüüp II: kõhr tüüp III tüüp IV tüüp V: rakupinnad, karvad, platsenta Kollageen
Sophie Daull

Sophie Daull (sündinud 1965 Belfortis) on Prantsuse näitleja ja kirjanik. Tema debüütromaan "Camille, mon envolée" võitis ajakirja Lire parima esikromaani auhinna. Oma kolmanda romaani "Au Grand Lavoir" (2018) eest võitis ta 2019. aastal Euroopa Liidu kirjandusauhinna. Daull õppis Strasbourgi konservatooriumis (Conservatoire National Supérieur de Musique de Strasbourg) klaverit ja laulmist. 1995. aastal asutas ta oma tantsutrupi L'Eau Lourde. Daull hakkas kirjutama 2014. aastal pärast oma 16-aastase tütre Camille'i ootamatut surma jõululaupäeval. 2015. aastal ilmunud "Camille mon envolée" tegeleb leina ja kaotuse teemaga. 2016. aastal ilmus tema teine romaan "La suture", mis keskendub tema ema elule ja minevikule. Camille, mon envolée "Arhiivikoopia". Originaali arhiivikoopia seisuga 31. jaanuar 2020. Vaadatud 31. jaanuaril 2020.{{netiviide}}: CS1 hooldus: arhiivikoopia kasutusel pealkirjana (link)
Estaires

Estaires (hollandi: Stegers) on vald Põhja-Prantsusmaal Nordi departemangus Hazebroucki kantonis. Linna järgi on antud nimi piirkonna kanatõule: Estairesi kana. Estaires asub Prantsuse Flandrias Lysi orus. Meteren Becque suubub selles kohas Lysi. Selle sõpruslinn on Wieluń Poolas. Répertoire géographique des communes, vaadatud 26.10.2015. Populations légales 2021
La Gorgue

La Gorgue on vald Põhja-Prantsusmaal Nordi departemangus Hazebroucki kantonis. Prantsuse Flandria Répertoire géographique des communes, vaadatud 26.10.2015. Populations légales 2021
Haverskerque

Haverskerque (flaami keelest; tänapäeva hollandi kõnepruugis Haverskerke) on vald Põhja-Prantsusmaal Nordi departemangus Hazebroucki kantonis. Répertoire géographique des communes, vaadatud 26.10.2015. Populations légales 2021
Åsa Wikforss

Åsa Wikforss (sündinud 25. juulil 1961 Göteborgis) on rootsi filosoof, teoreetilise filosoofia professor Stockholmi Ülikoolis. 9. mail 2019 valiti ta pärast Sara Daniuse tagasiastumist Rootsi Akadeemia 7. toolile. Wikforssi peamisteks uurimisteemadeks on keelefilosoofia ja epistemoloogia. Ta on ka Rootsi Kuningliku Teaduste Akadeemia liige. 2017 avaldas ta Rootsis väga mõjukaks saanud raamatu Alternativa fakta. Om kunskapen och dess fiender ("Alternatiivsed faktid. Teadmisest ja selle vaenlastest"). "Arhiivikoopia". Originaali arhiivikoopia seisuga 31. jaanuar 2020. Vaadatud 31. jaanuaril 2020.{{netiviide}}: CS1 hooldus: arhiivikoopia kasutusel pealkirjana (link)
Hazebrouck

Hazebrouck (hollandi: Hazebroek) on vald Põhja-Prantsusmaal Nordi departemangus Hazebroucki kantonis. Hazebrouck oli väikelinn enne 1860. aastatel oluliseks raudteesõlmeks saamist. Kuni 1880. aastani oli linnas levinud lääneflaami keel. Sealt alates õpetati koolis Prantsuse valitsuse korraldusel prantsuse keelt, selleks et Nord-Pas-de-Calais' rahvast "prantsustada" ja kustutada nende flaami juured. Raudteede areng ühendas Hazebroucki Lille'i, Calais' ja Dunkerque'iga. Prantsuse Flandria Répertoire géographique des communes, vaadatud 26.10.2015. Populations légales 2021
Głuszyca

Głuszyca (saksa Wüstegiersdorf) on linn Poolas Alam-Sileesia vojevoodkonnas Wałbrzychi maakonnas, Głuszyca valla halduskeskus. Głuszyca kesklinn asub Tšehhi piirist umbes 3 kilomeetri kaugusel. Küla on olemas alates 13. sajandist. Kuni 1945. aastani oli Saksamaa koosseisus. Linnaõigused sai Głuszyca 1962. aastal. Głuszyca Encyklopedia PWN
Piechowice

Piechowice (saksa Petersdorf) on linn Poolas Alam-Sileesia vojevoodkonnas Jelenia Góra maakonnas. Piechowice kesklinn asub Tšehhi piirist ligi 8 km kaugusel. Asula rajati 1300. aastal, oli alates 14. sajandist klaasitootmise keskus. Kuni 1945. aastani oli Saksamaa koosseisus. Linnaõigused sai 1967. aastal. Piechowice Encyklopedia PWN
Bellinzona

Bellinzona on linn Šveitsis, mis on ühtlasi Ticino kantoni halduskeskus. Linnas on kolm kindlust: Castelgrande, Montebello kindlus ja Sasso Corbaro kindlus. Need kuuluvad oma kaitsemüüridega UNESCO maailmapärandi nimistusse. https://m3.ti.ch/DFE/DR/USTAT/allegati/comune/669bellinzona.pdf 15.07.2023.  Bellinzona – pildid, videod ja helifailid Wikimedia Commonsis
Jaan Simisker

Jaan Simisker (16. november 1937 – 17. märts 2002) oli eesti bioloog. Ta õppis Tartu Riiklikus Ülikoolis bioloogiat aastail 1957–1962. Ta töötas Tartu Ülikoolis taimefüsioloogia ja -biokeemia kateedris dotsendina. Ta tegeles mikrobioloogia, biofüüsika ja biokeemiaga. 1997 Tartu Ülikooli medal Tema õde oli Leenu Siimisker. Viikmaa, Mart 2002. Jaan Simisker. Universitas Tartuensis 11 (22. märts), lk 4. "Tartu Ülikooli medali kavalerid". Tartu Ülikool. Vaadatud 5.12.2022.
Sassovo tsiviillennukool

Sassovo tsiviillennukool on keskastme lennukool Venemaal Sassovos, Uljanovski Kõrgema Lennukooli filiaal.
Paolo Giordano

Paolo Giordano (sündinud 19. detsembril 1982 Torinos) on Itaalia kirjanik, kes pälvis oma debüütromaani "Algarvude üksindus" eest maineka Strega preemia. Sama teose eest pälvis ta 2008. aastal ka Campiello preemia. Giordano on hariduselt füüsik. Ta on lõpetanud Torino Ülikooli ja tal on doktorikraad teoreetilises füüsikas. 2008: "Algarvude üksindus" (itaalia keeles "La solitudine dei numeri primi") 2012: "Il corpo umano" 2014: "Il nero e l'argento" 2018: "Divorare il cielo" "Paolo Giordano" (inglise). Berliini rahvusvaheline kirjandusfestival. Originaali arhiivikoopia seisuga 1. veebruar 2020. Vaadatud 1. veebruar 2020. Jennifer Senior (29. november 2019). "Review: In Paolo Giordano's 'Like Family,' the Nanny Departs and Cracks Emerge". The New York Times (inglise). Vaadatud 1. veebruar 2020.  Paolo Giordano – pildid, videod ja helifailid Wikimedia Commonsis Ametlik koduleht
Asgard

Asgard (vanapõhja keeles Ásgarðr) on muinaspõhja mütoloogias jumalate (aaside) vald, mis on eraldi surelike vallast (Midgard). Idavolli tasandik on Asgardi keskpunkt. Aasid kohtuvad seal, et arutada tähtsaid asju: meessoost jumalad kohtuvad Gladsheimi saalis ja naissoost jumalannad Vingólfi saalis. Nad kohtuvad ka iga päev Urdi kaevu juures, mis asub Yggdrasili all.
Kodar (ree osa)

Kodar (Saaremaal ja Muhus ka sugar) on ree jalasesse tapitud püstpuu. See on mõeldud reepõhja toestamiseks ja lumikatte peal sõitmisel kõrgemale tõstmiseks. Reel on tavaliselt 3–5 paari kodaraid, mida ree ristsihis ühendavad ülevalt painardid või pakud. Pikisihis ühendavad kodaraid painardite peal asuvad kaustad. Lääne-Eestis kasutati varem sidepulkregedel ka looduslikust pakust hargnevaid okskodaraid. aisad laudi kaust painard Eesti rahvakultuuri leksikon (3. trükk). 2007. Koostanud ja toimetanud Ants Viires. Tallinn, Ühiselu AS trükikoda. Lk 90 Ree kodar, Eesti Põllumajandusmuuseum